TRITN เด้งแรง 4% ลุ้นรายได้ปี 61 ทะลุ 3 พันลบ. หลังตุน Backlog แน่น 4.5 พันลบ.
TRITN เด้งแรง 4% ลุ้นรายได้ปี 61 ทะลุ 3 พันลบ. หลังตุน Backlog แน่น 4.5 พันลบ. โดยล่าสุด ณ เวลา 10.27 น. อยู่ที่ระดับ 0.29 บาท เพิ่มขึ้น 0.01 บาท หรือ 3.57% สูงสุดที่ระดับ 0.29 บาท ต่ำสุดที่ระดับ 0.28 บาท ด้วยมูลค่าซื้อขาย 0.67 ล้านบาท
11 มิ.ย. 2561

ผู้สื่อข่าวรายงานว่า ราคาหุ้น บริษัท ไทรทัน โฮลดิ้ง จำกัด (มหาชน) หรือ TRITN ณ เวลา 10.27 น. อยู่ที่ระดับ 0.29 บาท เพิ่มขึ้น 0.01 บาท หรือ 3.57% สูงสุดที่ระดับ 0.29 บาท ต่ำสุดที่ระดับ 0.28 บาท ด้วยมูลค่าซื้อขาย 0.67 ล้านบาท

โดยราคาหุ้น TRITN ปรับตัวขึ้นแรงในวันนี้ หลังมีการรายงานข่าว นางสาวหลุยส์ เตชะอุบล ประธานเจ้าหน้าที่บริหาร TRITN เปิดเผยว่า บริษัทคาดรายได้ปี 2561 จะทำได้ไม่ต่ำกว่า 3,000 ล้านบาท ซึ่งเติบโตกว่าในงวดปี 2560 ที่ทำได้ 969 ล้านบาท เนื่องจากในปี 2561 บริษัทสเตรกา จำกัด (มหาชน) ในฐานะที่เป็นบริษัทย่อยได้เข้าประมูลงานใหม่อย่างต่อเนื่อง อีกทั้งจะรับรู้รายได้จากธุรกิจสื่อโฆษณานอกบ้าน
โดยในปี 2561 บริษัทสเตรกาฯ มีมูลค่างานในมือ (Backlog) จำนวน 4,500 ล้านบาท ซึ่งจะทยอยรับรู้รายได้ในปี 2561 ประมาณ 50% อีกทั้งยังมีโอกาสที่จะได้รับงานที่เข้าประมูลใหม่ประมาณ 5,000-10,000 ล้านบาท ซึ่งขณะนี้ภาครัฐจะมีการเปิดประมูลงานก่อสร้างโครงสร้างพื้นฐาน
สำหรับธุรกิจสื่อโฆษณานอกบ้าน  ขณะนี้บริษัทมีป้ายโฆษณาเปิดให้บริการแล้ว จำนวน 80 ป้าย โดยตั้งอยู่ในพื้นที่ทั้งในกรุงเทพฯ และต่างจังหวัด ซึ่งมีการรับรู้รายได้อย่างต่อเนื่อง และบริษัทมีโอกาสที่จะเพิ่มป้ายโฆษณา หากมีพื้นที่ที่เหมาะสม